Eniwa, Hokkaido
Ti Eniwa (恵庭市, Eniwa-shi, Panangibalikas a Hapon: [eɲiɰa]) ket ti maysa a siudad iti Subprepektura ti Ishikari, Hokkaido, Hapon. Daytoy ket adda iti tanap ti Ishikari, iti 8 km iti amianan ti Chitose, ken 26 km iti abagatan ti kapitolio ti prepektura iti Sapporo. Daytoy ket mabalin a maabot babaen ti rota 36 ken ti Linia ti Perokaril ti Chitose. Ti ili ket nabingbingay kadagiti tallo a nangruna a lugar: ti Eniwa iti abagatan, ti Megumino iti tengnga, ken ti Shimamatsu iti amianan.
Adu kadagiti talon a mabirukan iti likmut ti Eniwa, ken addaan pay kadagiti adu a negosio iti panagpataud, a mairaman ti paktoria ti Hokkaido iti Sapporo Brewery. Adda dagiti tallo a kampo ti Japan Ground Self-Defense Force iti siudad.
Ti populasion ti Eniwa idi 2012 iti 68,883 ket mangaramid daytoy a kas ti maikapat a kadakkelan a siudad iti Subprepektura ti Ishikari, ken ti maika-13 iti Hokkaido.
Etimolohia[urnosen | urnosen ti taudan]
Naala ti nagan ti ili manipud iti asideg a Bantay Eniwa, iti Nailian a Parke ti Shikotsu-Tōya. Ti nagan iti Ainu iti e-en-iwa (エエンイワ), ket maipatarus a kas "natadem a bantay."[3] Ti nagan ket naitransliterado iti ateji a Hapon a kas nabendisionan a hardin. Napili ti Hapon a transliterasion gapu kadagiti homonimo a niwa (庭, "hardin") ken niwa (二輪, "dua a singsing"), ti naudi a naibaga ket mangibagbaga kadagiti dua a karayan a lumabas iti uneg ti siudad, ti Karayan Shimamatsu ken ti Karayan Izari, ken ti pay "benbendision" (恵, e) a pagbaetan dagiti dua a karayan.[4]
Dagiti kabsat a siudad[urnosen | urnosen ti taudan]
Ti Eniwa ket addaan kadagiti dua a kabsat a siudad:[4]
- Waki, Yamaguchi (napundar idi 1979)
- Timaru, Baro a Selanda (napundar idi 2008)
Dagiti nagibasaran[urnosen | urnosen ti taudan]
- ^ https://www.gsi.go.jp/KOKUJYOHO/MENCHO/backnumber/GSI-menseki20210101.pdf; panid: 7.
- ^ "住民基本台帳人口・世帯数 | 総合政策部計画局統計課"; naala idi: Pebrero 12, 2021.
- ^ アイヌ語地名リスト [Ainu Language Place Name List] (PDF) (iti Hapon). Office of Ainu Measures Promotion, Department of Environment and Lifestyle, Hokkaido Government. Naala idi Oktubre 29, 2012.
- ^ a b 恵庭市の概要 [An Outline of Eniwa City] (iti Hapon). Siudad ti Eniwa. Naiyarkibo manipud iti kasisigud idi Disiembre 2, 2012. Naala idi Oktubre 29, 2012.
Dagiti akinruar a silpo[urnosen | urnosen ti taudan]
Dagiti midia a mainaig iti Eniwa, Hokkaidō iti Wikimedia Commons
- Opisial a website (iti Hapon)
ace_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ace_Latn ilo_Latn ilo_Latn grn_Latn ilo_Latn eng_Latn ilo_Latn ilo_Latn ilo_Latn ilo_Latn